ОБАВЕШТЕЊЕ О ДОСТАВЉАЊУ ПОДАТАКА ЗА ИЗРАДУ ЛОКАЛНОГ РЕГИСТРА ИЗВОРА ЗАГАЂИВАЊА

Обавештавамо сва привредна друштва, друга правна лица и предузетнике, чије активности доводе до загађивања животне средине, у смислу емисија загађујућих материја у ваздух, воду и тло, као и генерисања отпада да су, у складу са чланом 75. *Закона о заштити животне средине ("Службени гласник РС" бр.135/04, 36/09, 36/09 – др.закон, 72/09 – др. закон, 43/11 – одлука УС и 14/16, 76/2018 и 95/2018)* и *Правилником о методологији за израду националног и локалног регистра извора загађивања, као и методологији за врсте, начине и рокове прикупљања података ("Службени гласник РС", бр. 91/2010, 10/2013, 98/2016, 72/2023)*, у обавези да Извештаје доставе као електронски документ, уносом података у информациони систем Националног регистра који се налази на сајту Агенције за заштиту животне средине, који се налази на линку <http://www.sepa.gov.rs> , и тако генерисане извештаје доставе у Локални регистар извора загађивања надлежном Одељењу за заштиту животне средине и одрживи развој Градске управе за урбанизам и имовинско – правне послове Града Ужица до дана 31.03.2024. године на адресу електронске поште tatjana.karadarevic@uzice.rs .

Правно лице или предузетник, обвезник извештавања за локалне регистре, који у години за коју се подаци достављају, у својим постројењима није имао активности у току којих долази до емисија загађујућих материја у ваздух, воде или тло, нити је било генерисања било какве врсте отпада, доставља јединици локалне самоуправе изјаву о неактивности до 31. марта текуће за претходну годину. Наведена изјава, потписана квалификованим електронским потписом се доставља у електронском облику (pdf формат фајла) на адресу електронске поште tatjana.karadarevic@uzice.rs .

Правилник о методологији за израду националног и локалног регистра извора загађивања, као и методологији за врсте, начине и рокове прикупљања података може се преузети на линку: <https://www.paragraf.rs/propisi/pravilnik-metodologiji-izradu-registra-izvora-zagadjivanja.html>

За све додатне информације, контакт особа је Татјану Карадаревић: телефон 031/ 592-422 е-mail: tatjana.karadarevic@uzice.rs